***সকাল*** (মারাঠি : सांक, যার অর্থ "মর্নিং") হ'ল সকাল মিডিয়া গ্রুপের একটি মারাঠি- ভাষায় দৈনিক পত্রিকা, যার সদর দফতর ভারতের পুনে, মহারাষ্ট্রে। সকাল এই মিডিয়া গ্রুপের প্রধান পত্রিকা। এটি ভারতের শীর্ষ দশটি ভাষার দৈনিকগুলির মধ্যে একটি এবং এটি বৃহত্তম প্রচারিত মারাঠি পত্রিকা।  প্রতাপ গোবিন্দ পাওয়ার ১৯৮৫ সাল থেকে সকাল বোর্ডে ছিলেন এবং বর্তমানে তিনি এই গ্রুপের চেয়ারম্যান। অডিট ব্যুরো অফ সার্কুলেশনের (এবিসি) সর্বশেষ প্রতিবেদন অনুসারে, মহারাষ্ট্রে সকাল সর্বাধিক প্রচারিত, দৈনিক প্রায় ১.৩ মিলিয়ন এবং সবচেয়ে বেশি বিক্রি হওয়া সংবাদপত্র। 

ডা এন পি ওরফে নানাসাহেব পারুলেকর *সকালের* প্রতিষ্ঠাতা। এটি পুনে, মুম্বই, কোলাপুর, সাঙ্গলি, নাশিক, ঔরঙ্গাবাদ, নান্দেদ, পারভানি, সোলাপুর, নাগপুর, সাতারা, আকোলা এবং জলগাঁও শহরে প্রকাশিত হয়।  এই গ্রুপের অন্যান্য প্রকাশনাগুলোর মধ্যে আছে আঞ্চলিক সংবাদপত্র, ম্যাগাজিন এবং ইন্টারনেট প্রকাশনা এবং প্রায় ৩ হাজারেরও বেশি লোক নিযুক্ত রয়েছে। এটি একটি বৃহত্তম মারাঠি ওয়েবসাইট হোস্ট করে, ই-সকাল, যা বিশ্বজুড়ে ৩০০,০০০ ইন্টারনেট ব্যবহারকারীদের কাছে পৌঁছেছে

ইতিহাস
------

সকাল ছিল স্বাধীনতা-পূর্ব জাতীয়তাবাদ কালীন একটি সর্বোত্তম সংবাদপত্র।  এর আদর্শবাদী প্রতিষ্ঠাতা ডাঃ এন পি ওরফে নানাসাহেব পারুলেকার কলম্বিয়া বিশ্ববিদ্যালয়ে থাকাকালীন তিনি আমেরিকান সংবাদপত্র দ্বারা প্রভাবিত হয়েছিলেন। স্বাধীনতার জন্য মহাত্মা গান্ধীর আন্দোলনকে এগিয়ে নিতে সকাল প্রবর্তন করেন, তিনি মারাঠিতে খাঁটি দৈনিক সাংবাদিকতার পথও দেখিয়েছিলেন।  যদিও জাতীয়তাবাদী হিসাবে এর শুরু হয়েছিল, কিন্তু ভারতের স্বাধীনতার পরে, সকাল সংবাদপত্র কেবল পুনের নয়, এর আশেপাশের অঞ্চলের প্রতিদিনকার প্রতিবেদন করে নিজেকে ব্যবসা সফল হিসাবে প্রতিষ্ঠিত করেছে। ১৯৬০ এর দশকের মধ্যে, সকাল তার আশেপাশের প্রতিটি শহরে টেলিফোন সহ সংবাদদাতা নিয়োগ করেছিলেন। এটি তার সাংবাদিকদের জন্য প্রশিক্ষণ শিবির, পাঠকদের জন্য সাংস্কৃতিক অনুষ্ঠানের আয়োজন করে এবং সম্পাদকদের কাছে পত্র প্রথম পাতায় নিয়ে আসে। নানাসাহেব পারুলেকের অধীনে, কাগজটি কঠোর রাজনৈতিক নিরপেক্ষতা বজায় রেখেছিল এবং তাদের যোগ্যতার ভিত্তিতে স্থানীয়, রাজ্য বা জাতীয় নির্বাচনে প্রার্থীদের সমর্থন করেছিল।

১৯৭৩ সালে ডঃ পারুলেকর মারা গেলে তিনি অনেক ভাল অনুশীলন এবং সমৃদ্ধ ঐতিহ্যসহ কাগজটি রেখে যান। এটি ভারতের সংবাদপত্র প্রযুক্তিতে বিপ্লবের প্রথম ধাক্কা থেকে রক্ষা পেয়েছিল এবং ১০ বছরেরও বেশি সময় চালু ছিল।

প্রতাপ পাওয়ার ১৯৮৫ সালে সকালের দায়িত্ব গ্রহণ করেছিলেন।  ১৯৮৯ সালে পাওয়ার পরিবার এই কাগজটিকে একটি পাবলিক লিমিটেড সংস্থায় পরিণত করে এবং প্রতাপ পাওয়ার ব্যবস্থাপনা পরিচালক হন।

বিতর্ক
------

২০০৫ সালে, ভারতের সুপ্রিম কোর্ট *সকাল পেপারস প্রাইভেট লিমিটেডকে* তার এক পরিচালক ক্লড-লীলা পারুলেকারকে (প্রতিষ্ঠাতা নানাসাহেব পারুলেকারের কন্যা) তিন কোটি রুপি প্রদানের নির্দেশ দিয়েছিল, কেননা তারা কোম্পানির ৩,৫১০টি শেয়ার অবৈধভাবে প্রতাপ পাওয়ারের গ্রুপে স্থানান্তর করেছিল।

তথ্যসূত্র
---------

1. ↑  "Submission of circulation figures for the audit period July – December 2015" (পিডিএফ)। Audit Bureau of Circulations। সংগ্রহের তারিখ ৫ জানুয়ারি ২০১৬।
2. ↑   ।  `|শিরোনাম=` অনুপস্থিত বা খালি (সাহায্য)[*স্থায়ীভাবে অকার্যকর সংযোগ*]
3. ↑  "Sakal emerges as the most-read newspaper in Maharashtra"।
4. ↑  "Sakal Epaper – Today's Marathi Daily – Sakal Online Newspaper"। *epapersland.com*। সংগ্রহের তারিখ ৯ এপ্রিল ২০১৮।
5. ↑  "KD"। *konkandirect.com*। ২৮ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৮।
6. ↑  Jeffrey, Robin (১৯৯৭)। "Marathi: Big Newspapers Are Elephants": 384–388। জেস্টোর 4405111।
7. ↑  "Abstract"। সংগ্রহের তারিখ ১ মে ২০১৫।
8. 1 2  "SMT. CLAUDE-LILA PARULEKAR versus M/S. SAKAL PAPERS PVT. LTD. & ORS"। *rishabhdara.com*। সংগ্রহের তারিখ ৯ এপ্রিল ২০১৮।
9. ↑  Pal, R। "Smt. Claude-Lila Parulekar vs M/S. Sakal Papers Pvt. Ltd. & Ors on 18 March, 2005"। */indiankanoon.org*। সংগ্রহের তারিখ ২৮ এপ্রিল ২০১৬।
10. ↑  India, Press Trust Of (১২ এপ্রিল ২০০৫)। "SC orders Sakal to pay Rs 3 crore to its director"। *Business Standard*। India। সংগ্রহের তারিখ ৯ এপ্রিল ২০১৮।
11. ↑  S. K. Aggarwal (১৯৮৯)। *Media Credibility*। Mittal Publications। পৃষ্ঠা 227–235। আইএসবিএন 978-81-7099-157-1।